Document ID: 32010R0822

UREDBA KOMISIJE (EU) št. 822/2010
z dne 17. septembra 2010
o spremembi Uredbe (ES) št. 198/2006 o izvajanju Uredbe Evropskega parlamenta in Sveta (ES) št. 1552/2005 o statistiki poklicnega usposabljanja v podjetjih v zvezi s podatki, ki jih je treba zbrati, ter zahtevami glede vzorčenja, natančnosti in kakovosti
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1552/2005 z dne 7. septembra 2005 o statistiki v zvezi s poklicnim usposabljanjem v podjetjih (1) ter zlasti členov 7(3), 8(2) in 9(4) Uredbe,
ob upoštevanju naslednjega:
(1)
Uredba (ES) št. 1552/2005 vzpostavlja skupni okvir za pripravo evropske statistike o poklicnem usposabljanju v podjetjih.
(2)
Uredba Komisije (ES) št. 198/2006 z dne 3. februarja 2006 o izvajanju Uredbe Evropskega parlamenta in Sveta (ES) št. 1552/2005 o statistiki poklicnega usposabljanja v podjetjih (2) opredeljuje posebne podatke, ki jih je treba zbrati v zvezi z usposabljajočimi in neusposabljajočimi podjetji ter različnimi oblikami poklicnega usposabljanja, zahteve glede vzorčenja in natančnosti, zahteve v zvezi s kakovostjo podatkov, ki jih je treba zbrati, in obliko poročil o kakovosti.
(3)
Po začetku veljavnosti Uredbe (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 (3) je treba sprejeti podrobno opredeljene skupine dejavnosti NACE Rev. 2 in velikostne razrede, na katere se razčlenijo rezultati.
(4)
Komisija mora opredeliti posebne podatke, ki jih je treba zbrati v zvezi z usposabljajočimi in neusposabljajočimi podjetji ter različnimi oblikami poklicnega usposabljanja.
(5)
Sprejeti je treba izvedbene ukrepe glede zahtev v zvezi s kakovostjo podatkov, ki jih je treba zbrati in posredovati za evropsko statistiko o poklicnem usposabljanju v podjetjih, in obliko poročil o kakovosti ter vse ukrepe, potrebne za ocenjevanje in izboljšanje kakovosti podatkov.
(6)
Uredba (ES) št. 452/2008 Evropskega parlamenta in Sveta z dne 23. aprila 2008 o pripravi in razvoju statističnih podatkov o izobraževanju in vseživljenjskem učenju (4) opredeljuje nov statistični instrument o sodelovanju odraslih pri vseživljenjskem učenju.
(7)
Glede na informacije, ki bodo na voljo z Uredbo (ES) št. 452/2008, ter potrebo po izboljšanju kakovosti rezultatov o poklicnem usposabljanju v podjetjih in zmanjšanju statistične obremenitve za podjetja je primerno spremeniti shemo kodifikacij ter zahteve glede vzorčenja, natančnosti in kakovosti.
(8)
Uredbo (ES) št. 198/2006 je zato treba ustrezno spremeniti.
(9)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Priloge I, II, III in V k Uredbi (ES) št. 198/2006 se nadomestijo z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. septembra 2010

Labels: 12
4
9
19